ОПРЕДЕЛЕНИЕ НА СЪДА НА ПУБЛИЧНАТА СЛУЖБА (първи състав)
31 март 2009 година
Дело F-146/07
Luigi Marcuccio
срещу
Комисия на Европейските общности
„Публична служба — Длъжностни лица — Искане за разследване на инцидент, чиято жертва е жалбоподателят — Иск за обезщетение — Жалба, явно лишена от всякакво правно основание — Явна недопустимост“
Предмет: Жалба, подадена на основание членове 236 ЕО и 152 АЕ, с която г‑н Marcuccio иска по-конкретно отмяната на решението, с което
Комисията отхвърля искането му за започване на разследване на събитието, случило се по времето, когато той е бил на служба
към делегацията на Комисията в Ангола, както и поправянето на вредите, претърпени от него в резултат на това събитие
Решение: Отхвърля жалбата, отчасти като явно недопустима и отчасти като явно лишена от всякакво правно основание. Осъжда жалбоподателя
да заплати съдебните разноски.
Резюме
Длъжностни лица — Жалба — Предварителна административна жалба — Срокове — Погасяване — Възобновяване — Условие — Ново обстоятелство
(членове 90 и 91 от Правилника за длъжностните лица)
Възможността да направи искане по член 90, параграф 1 от Правилника не позволява на длъжностното лице да пренебрегне предвидените
в членове 90 и 91 от Правилника срокове за подаването на жалба по административен и по съдебен ред, като непряко, посредством
искане, оспори по-ранно решение, което не е било обжалвано в съответните срокове. От това следва, че единствено наличието
на нови и съществени обстоятелства може да обоснове отправянето на искане, насочено към преразглеждане на окончателно решение.
(вж. точки 39 и 47)
Позоваване на:
Съд — 13 ноември 1986 г., Becker/Комисия, 232/85, Recueil_. стр. 3401, точка 8